Број: 5029/4

Датум: 28.11.2022. године

**У Г О В О Р**

**-**Набавка услуга- Лабораторијске анализе за потребе Центра за заштиту одојчади, деце и омладине-

1. **ЦЕНТАР ЗА ЗАШТИТУ ОДОЈЧАДИ, ДЕЦЕ И ОМЛАДИНЕ**, Београд, ул. Звечанска бр. 7, матични број 07094345, регистрован код Трговинског суда у Београду бр. 1. Фи– 513/10, шифра делатности 8790, текући рачун бр. 840-1620- 21 (код Управе за јавна плаћања, филијала Савски Венац), ПИБ 100286755, који заступа в.д. директора Центра Зоран Милачић, у даљем тексту: **НАРУЧИЛАЦ,**

и

1. **Zavod za laboratorijsku dijagnostiku BIOMEDICA**, са седиштем у Београду, ул. Пожешка бр. 67А, понуда број В65, од 16.11.2022. године, укупна вредност понуде 438.470,00 динара без ПДВ-а, односно 438.470,00 динара са ПДВ-ом. Здравствене услуге су ослобођене ПДВ-а., кога заступа лице овлашћено за потписивање Уговора mr ph Мирјана Саркић, у даљем тексту: **Испоручилац/Понуђач**),

**ПРЕДМЕТ УГОВОРА**: Набавка услуге – услуге Лабораторијске анализе за потребе Центра за заштиту одојчади, деце и омладине, ул. Звечaнска бр. 7, Београд

**Члан 1.**

Доделом Уговора понуђачу, утврђен је предмет уговора који се састоји у извршењу услуге - Лабораторијске анализе неопходне за потребе Наручиоца и прихваћеној понуди понуђача Zavod za laboratorijsku dijagnostiku BIOMEDICA са седиштем у Београду, ул. Пожешка бр. 67А, понуда број B65, од 16.11.2022. године, укупна вредност понуде 438.470,00 динара без ПДВ-а, односно 438.470,00 динара са ПДВ-ом. Здравствене услуге су ослобођене ПДВ-а.

**Члан 2.**

Уговорена цена предмета уговора из члана 1. овог Уговора утврђена је у понуди Извршиоца према датој спецификацији појединачно за сваку услугу, а у укупном износу од 438.470,00 динара без ПДВ-а. Уговорени износ на годишњем нивоу може да се креће до планиране вредности.

Уговорене цене су без урачунатог пореза на додату вредност.

Количине у понуди су изражене на основу статистике пружања услуга у претходном уговореном периоду и исте су оквирне, јер је немогуће прецизно одредити потребе оваквог вида услуга за уговорни период.

 Уколико дође до промене количина на више и услед тога до премашивања укупне уговорене цене, биће сачињен Анекс Уговора.

 Јединичне Цене изражене у понуди су фиксне током целог уговореног периода.

Уговорне стране су сагласне да уколико дође до одређених промена већег обима, а које се односе и на остале битне елементе Уговора, да се овакве промене регулишу додатно накнадним Анексом Уговора.

**Члан 3.**

Рок за извршење обавезе почиње тећи даном потписивања Уговора, а исти ће отпочети према ближем договору, односно према потреби и позиву Наручиоца.

**Члан 4.**

Наручилац се обавезује да ће уговорене цене из члана 3. овог Уговора исплатити Извршиоцу у року од 45 дана, рачунајући од дана извршења услуге и испостављања фактуре Извршиоца.

 Наручилац се обавезује да наведени износ везан за уговорену цену, уплати на текући рачун Извршиоца бр. 205-100080-63, код Комерцијалне банке.

**Члан 5.**

Реализација предмета уговора спровешће се у току 2022. године и 2023. године, са важношћу до расписивање наредне набавке путем наруџбенице.

**Члан 6.**

Уколико Извршилац није у стању да изврши обавезе из овог Уговора, оставља се могућност в.д. директорa Центра да раскине Уговор са истим. У том случају в.д. директора Центра је у обавези да одмах, а најдаље у року од три дана писмено извести Извршиоца о разлозима раскида Уговора.

**Члан 7.**

Овај Уговор ступа на снагу потписивањем од стране обе уговорне стране.

**Члан 8.**

За све што није прецизније регулисано овим Уговором, сходно се примењују одредбе Закона о облигационим односима.

**Члан 9.**

Евентуално настале спорове који настану из одредби овог Уговора, уговорне стране ће регулисати договорно, мирним путем, у противном прихватају надлежност Привредног суда у Београду.

**Члан 10.**

Овај Уговор је сачињен у четири истоветна примерка, од којих по два примерка за сваку уговорну страну.

 ЗА ИЗВРШИОЦА ЗА НАРУЧИОЦА

# \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_